માર્કેટિંગનું અફીણી ઘેન ચડાવતી રાષ્ટ્રીય-બહુરાષ્ટ્રીય કંપનીઓનો ખેલ હવે એ હદ સુધી પહોંચ્યો છે કે ગ્રામ વિસ્તારના નાનામાં નાના કાચા મકાનમાં વસનારાઓને પીવાનું પરિશુદ્ધ જળ મળે કે ન મળે, પહેરવા વસ્ત્ર-પરિધાન હોય કે ન હોય, બે ટંક ભોજન ઉપલબ્ધ બને કે ન બને, ત્યાં બોટલબંધ મિનરલ વોટર, પ્રચલિત કંપનીનું સિમ કાર્ડ, ઉત્તમ શેવિંગ ક્રિમ, બહુરંગી નેઈલ પોલિશ અને બ્રાન્ડેડ જિન્સ-ટી શર્ટ તો મળવા જ જોઈએ.